Synnes var statssekretær ved Statsministerens kontor for statsminister Lars Korvald fra 1972 til 1973 og ordfører i Kristiansand kommune fra 1976 til 1977. Han ble innvalgt på Stortinget i 1981. Han satt i Stortingets finanskomité og Stortingets utenriks- og konstitusjonskomité. Han gikk ut av Stortinget i 1989, etter å ha tapt nominasjonen mot Jon Lilletun. Han var statssekretær i Kirke- og undervisningsdepartementet i første del av Syse-regjeringen.